Rafael Zinck

Ernst Rafael Zinck (12. lokakuuta 1879 Jaakkima – 27. tammikuuta 1936 Kuopio) oli suomalainen varatuomari ja Kuopion pormestari.Ylioppilasmatrikkeli 1900, numero 26891Aikalaiskirja 1934 (Projekt Runeberg)Pormestari Rafael Zinck kuollut, Helsingin Sanomat, 28.1.1936, nro 26, s. 2, Kansalliskirjaston digitaaliset aineistot. Viitattu 27.1.2026

Zinckin vanhemmat olivat urkuri, director cantus Ernst Henrik Zinck ja Maria Hirvonen. Hän pääsi ylioppilaaksi 1900 Viipurin klassillisesta lyseosta ja suoritti Helsingin yliopistossa yleisen oikeustutkinnon ja ylemmän hallintotutkinnon 1906. Zinck sai varatuomarin arvon 1909.

Zinck toimi Kotkan kaupunginvoutina 1905–1907 ja Kotkan kaupunginvaltuuston sihteerinä ja kaupungin köyhäinasianajajana 1907–1916. Kotkassa hän harjoitti myöskin asianajoa 1907–1916. Hän oli sen jälkeen Kuopion pormestarina 1916–1936. Zinck oli myös Kotkan kaupunginvaltuuston jäsenenä 1914-1916. Hän oli Kuopion teollisuuskoulun johtokunnan puheenjohtaja, Kuopion tyttökoulun ja Kuopion tyttölyseon vanhempien neuvoston puheenjohtaja, Kuopion Musiikin Ystävien Yhdistyksen puheenjohtaja ja Kuopion Ilmapuolustusyhdistyksen puheenjohtaja. Zinck oli Kuopion Uuden Kirjapaino Oy;n johtokunnan puheenjohtaja vuodesta 1927 ja hän toimi Kuopion kaupungin Säästöpankin isännistössä vuodesta 1933 lähtien.

Rafael Zinck oli naimisissa vuodesta 1907 Olga Helanderin  kanssa. 

 Lähteet 

 Aiheesta muualla 
 Pormestari Zinckin hautajaiset 4.2.1936 (Kuopion kulttuurihistoriallinen museo)  

Luokka:Kuopion kaupunginjohtajat
Luokka:Suomalaiset juristit
Luokka:Vuonna 1879 syntyneet
Luokka:Vuonna 1936 kuolleet